Diari Oficial de la Generalitat Valenciana


Sumari del DOGV 4915, del 31-12-2004 (2004/13338)

ORDE de 27 de desembre de 2004, de la Conselleria de Benestar Social, per la qual es regulen i convoquen prestacions econòmiques individualitzades per acolliment familiar de menors, simple o permanent, per a l'any 2005.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4915

Data del DOGV
:   31-12-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/13843


Data del document
:   27-12-2004

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * dret de custòdia
    * ajuda pública
    * prestació familiar
    * protecció de la infància
    * ajuda social
    * suport econòmic

ORDE de 27 de desembre de 2004, de la Conselleria de Benestar Social, per la qual es regulen i convoquen prestacions econòmiques individualitzades per acolliment familiar de menors, simple o permanent, per a l'any 2005. [2004/X13617]
  
La Llei Orgànica 1/1996, de 15 de gener, de Protecció Jurídica del Menor, de modificació Parcial del Codi Civil i de la Llei d'Enjudiciament Civil, encomana a les administracions públiques competents en matèria de protecció de menors, l'adopció de mesures preventives i protectores que garantisquen la seua assistència moral i material.
  
La Llei 5/1997, de 25 de juny, de la Generalitat Valenciana, per la qual es regula el Sistema de Servicis Socials en l'àmbit de la Comunitat Valenciana i la Llei 7/1994, de 5 de desembre, de la Generalitat Valenciana, de la Infància, tracten de garantir en el sector de la infància el desenvolupament d'actuacions tendents a la protecció i a la promoció del benestar dels menors i les menors.
  
Al seu torn el Govern Valencià, per mitjà de Decret 93/2001, de 22 de maig, va aprovar el Reglament de Mesures de Protecció Jurídica del Menor a la Comunitat Valenciana. Entre estes mesures de protecció es troba l'acolliment familiar, pel qual la guarda d'un menor s'exercix per una persona o família que assumix les obligacions de vetlar per ell, tindre'l en la seua companyia, alimentar-lo, educar-lo i procurar-li una formació integral.
  
L'acolliment familiar, en les seues modalitats de simple i permanent, i tant realitzat per família extensa o afí com per família educadora, podrà, segons l'article 50 del mencionat reglament, ser remunerat com a compensació dels gastos ocasionats per la cura i l'atenció del menor, en els termes i en les condicions establits en la normativa específica reguladora d'este tipus d'ajudes.
  
Hi ha a la Comunitat Valenciana una important sensibilització social cap a la infància en situació social desfavorida. Esta es traduïx en l'existència de nombroses famílies que de forma solidària acullen temporalment o permanentment a menors com una mesura de protecció d'estos. En alguns casos són familiars o persones amb una relació prèvia amb el/la menor o menors acollits. En altres ocasions es tracta de famílies que s'oferixen i preparen per a acollir menors que li siguen proposats per les direccions territorials de la Conselleria de Benestar Social. Entre estes últimes, algunes s'han especialitzat a realitzar acolliments d'urgència - diagnòstic.
  
Per tot això, a fi de recolzar esta mesura de protecció de menors, a través d'esta orde es realitza una convocatòria de prestacions econòmiques individualitzades dirigides a persones o nuclis familiars als quals se'ls ha conferit la guarda d'un menor a través de la figura de l'acolliment familiar simple o permanent.
  
En virtut d'això i fent ús de les facultats que em conferix l'article 47.11 del text refós de la Llei d'Hisenda Pública de la Generalitat Valenciana i el Decret 120/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Benestar Social (DOGV núm. 4543, de 14 de juliol).
  
ORDENE
  
Títol I
  
Ajudes i subvencions
  
Article 1. Objecte
  
És objecte d'esta orde, regular i convocar les prestacions econòmiques individualitzades d'acolliment familiar que a continuació s'indiquen, l'any 2005:
  
a) Prestacions econòmiques individualitzades per acolliment familiar simple o permanent en família extensa o afí (Capítol I).
  
b) Prestacions econòmiques individualitzades per acolliment familiar simple o permanent en família educadora (Capítol II).
  
c) Prestacions econòmiques individualitzades per acolliment familiar simple en família educadora d'urgència - diagnòstic (Capítol III).
  
Capítol I
  
Prestacions econòmiques individualitzades per acolliment
  
familiar simple o permanent en família extensa o afí
  
Article 2. Àmbit.
  
1. Es convoquen ajudes econòmiques dirigides a persones o nuclis familiars als quals se'ls ha conferit, amb caràcter previ, per resolució administrativa de les direccions territorials de la Conselleria de Benestar Social, la guarda d'un menor amb el qual hi ha una vinculació prèvia basada en una relació de parentiu, o equiparable en virtut d'una especial i qualificada relació, per mitjà d'un acolliment familiar simple o permanent.
  
2. S'entén a estos efectes, per família afí, aquella que sense estar unida per vincles de parentiu, té una relació d'amistat, de veïnat o de vinculació especial amb el menor o la menor acollit, o amb la seua família d'origen.
  
Article 3. Objecte.
  
Les ajudes destinades a estos acolliments tindran en compte els gastos de manutenció de caràcter periòdic, derivats de l'obligació de cuidar, d'alimentar i d'educar el menor o a la menor pel temps determinat que dure l'acolliment.
  
Article 4. Sol·licitants.
  
Podran sol·licitar les ajudes regulades en este capítol la persona o les persones físiques que reben un o una menor en acolliment familiar simple o permanent, per resolució administrativa de les direccions territorials de la Conselleria de Benestar Social, en virtut d'una vinculació prèvia basada en una relació de parentiu, d'amistat, de veïnat o de vinculació especial.
  
Article 5. Col·laboració de les corporacions locals.
  
1. Les corporacions locals de la Comunitat Valenciana actuaran com a entitats col·laboradores de la Conselleria de Benestar Social, en la gestió de les ajudes econòmiques individualitzades d'acolliments familiars simples o permanents amb família extensa o afí, d'acord amb el que disposa l'article 47. 4. a) del text refós de la Llei d'Hisenda Pública de la Generalitat Valenciana.
  
A este efecte s'entén que les corporacions locals actuaran com a entitats col·laboradores de la Conselleria de Benestar Social en la gestió de les ajudes de:
  
a) Aquells acolliments simples amb família, extensa o afí, que hagen sigut proposats o informats pels seus servicis socials amb independència del municipi de la Comunitat Valenciana on residisca el menor durant l'acolliment.
  
b) Aquells acolliments permanents amb família, extensa o afí, que residisca en el seu terme municipal, amb independència del municipi de procedència del menor o menors.
  
2. Amb caràcter previ es transferiran a les corporacions locals, amb la sol·lictud prèvia d'estes a l'empara de la present convocatòria els fons amb què hagen de sufragar estes ajudes als beneficiaris .
  
Capítol II
  
Prestacions econòmiques individualitzades per acolliment
  
familiar simple o permanent en família educadora
  
Article 6. Àmbit
  
1. Es convoquen ajudes econòmiques dirigides a persones o nuclis familiars als quals se'ls ha conferit, amb caràcter previ, per resolució administrativa de les direccions territorials de la Conselleria de Benestar Social, la guarda d'un menor amb el qual no hi ha cap vinculació, i d'acord amb l'interés educatiu d'este.
  
2. Així mateix, s'equiparan al que disposa el paràgraf anterior, els casos d'estades temporals de menors ingressats en centres de protecció amb famílies inscrites en el corresponent Registre de Famílies Educadores, i que hagen sigut autoritzades per la corresponent Direcció Territorial de la Conselleria de Benestar Social.
  
Article 7. Objecte
  
Les ajudes destinades a estos acolliments tindran en compte els gastos següents:
  
1r. Gastos de manutenció de caràcter periòdic, derivats de l'obligació de cuidar, d'alimentar i d'educar el menor o a la menor pel temps determinat que dure l'acolliment.
  
2n. Gastos extraordinaris de caràcter puntual, per a l'atenció de necessitats excepcionals derivades de la cura i atenció del menor o la menor durant el temps determinat que dure l'acolliment.
  
Article 8. Sol·licitants.
  
Podran sol·licitar les ajudes regulades en este capítol, la persona o les persones físiques, inscrites en qualsevol dels Registres de Famílies Educadores de la Conselleria de Benestar Social, que reben un menor o menors, en virtut de resolució administrativa d'acolliment familiar simple o permanent, dictada per la corresponent Direcció Territorial d'esta conselleria.
  
Capítol III
  
Prestacions econòmiques individualitzades per acolliment
  
familiar simple en família educadora d'urgència - diagnòstic
  
Article 9. Àmbit.
  
Es convoquen ajudes econòmiques dirigides a persones físiques o nuclis familiars, que figuren inscrits en qualsevol dels Registres de Famílies Educadores de la Conselleria de Benestar Social amb anotació de la seua aptitud com a ?Família Educadora d'Urgència - Diagnòstic?,
  
Article 10. Objecte.
  
1. Les ajudes destinades a estos acolliments tindran en compte els gastos següents:
  
a) Gastos de manutenció de caràcter periòdic, derivats de l'obligació de cuidar, d'alimentar i d'educar el menor o a la menor, acollit de forma urgent i per a diagnòstic de la seua situació psicosocial, pel temps determinat que dure l'acolliment familiar simple formalitzat segons el que disposa l'article 173.2. del Codi Civil.
  
b) Els costos directes o indirectes provocats pel fet de mantindre una disponibilitat contínua per a l'acolliment familiar d'un menor durant el període entre el cessament d'un acolliment i la formalització d'un nou, així com els gastos derivats del temps dedicat al reciclatge formatiu continu i a la col·laboració amb els tècnics instructors dels expedients o de les entitats col·laboradores d'integració familiar.
  
2. A efectes d'esta orde es consideren acolliments familiars d'urgència - diagnòstic, aquells acolliments simples de menors que es troben davall la tutela o guarda de la Generalitat Valenciana que siguen realitzats per famílies o persones inscrites en el Registre de Famílies Educadores amb anotació de la seua especialització en esta modalitat tècnica d'acolliment, com un recurs alternatiu a la seua permanència en centre de recepció o primera acollida, i durant un període màxim de nou mesos. L'acolliment d'urgència - diagnòstic es realitzarà amb menors, que en el moment de la seua formalització no hagen complit els set anys d'edat, si bé excepcionalment es podrà aplicar a menors amb edat superior, sempre que les seues característiques no comprometen seriosament l'adequat desenvolupament de l'acolliment. L'esmentada circumstància haurà d'acreditar-se per mitjà d'informe motivat de la Direcció Territorial de la Conselleria de Benestar Social.
  
La finalitat de l'acolliment d'urgència - diagnòstic és la d'atendre, en un ambient familiar, les necessitats bàsiques del menor durant el període necessari per a demanar la informació necessària per a proposar la mesura de protecció més beneficiosa per este o, si és el cas, el retorn amb els seus pares o tutors.
  
3. La disponibilitat a què fa referència l'apartat 1. b) del present article s'acreditarà per mitjà de document formalitzat per la família educadora.
  
Per circumstàncies personals o familiars justificades, tal disponibilitat podrà quedar en suspens a petició de la família educadora i en este cas no podrà percebre's la prestació regulada en esta orde durant el període en què es mantinga tal petició.
  
Article 11. Sol·licitants.
  
Podran sol·licitar les ajudes regulades en este capítol les persones físiques o nuclis familiars que figuren inscrites en qualsevol dels Registres de Famílies Educadores de la Conselleria de Benestar Social amb anotació de la seua aptitud com a Família Educadora d'Urgència - Diagnòstic.
  
Capítol IV
  
Import, efectes i compatibilitat de les ajudes
  
Article 12. Criteris per a la determinació de les quanties transferides a les entitats col·laboradores.
  
Les quanties transferides a les corporacions locals per a la gestió de les ajudes econòmiques d'acolliment familiar simple i permanent amb família extensa o afí ho seran d'acord amb els factors següents:
  
a) El percentatge de justificació de la quantia concedida en l'exercici 2004, si n'hi haguera.
  
b) La relació de beneficiaris en l'exercici anterior i dels imports percebuts per estos.
  
c) Les estimacions de desenvolupament del programa d'acolliment de menors en família extensa realitzades per l'equip de servicis socials de l'entitat local sol·licitant.
  
d) Qualsevol altre factor que la Comissió de Valoració considere convenient quan concórreguen circumstàncies extraordinàries, degudament acreditades en l'expedient.
  
e) La quantitat consignada en els Pressupostos de la Generalitat Valenciana per al 2005.
  
Article 13. Import de les prestacions econòmiques individualitzades d'acolliment familiar simple o permanent.
  
1. Els gastos derivats d'acolliments familiars simples i permanents objecte de la present convocatòria seran abonats a través de les direccions territorials de la Conselleria de Benestar Social, o si és el cas de les corporacions locals, i serviran com a criteri orientatiu els mòduls màxims establits en l'annex I de la present Orde.
  
2. En el cas d'acolliments familiars, simples o permanents, amb família extensa o afí, l'import de la concessió d'estes ajudes observarà de forma preceptiva els ingressos anuals de la unitat familiar, referits a l'exercici econòmic corresponent a l'any 2003, i al nombre de membres d'esta en el moment de la sol·licitud, que es correlacionaran segons la taula que figura en l'annex II, resultant un determinat percentatge que s'aplicarà al mòdul que establisca la corporació local, observant com a màxim el mòdul establit en l'annex I de la present Orde per a este tipus d'acolliments.
  
A efectes d'estes ajudes es consideren membres de la unitat familiar a més del/ dels sol·licitant/s tots aquells familiars fins al tercer grau per consanguinitat i afinitat que conviuen en el domicili de la persona o persones sol·licitants. Com a ingressos de la unitat familiar s'entén la totalitat de les rendes de les persones físiques que formen la unitat familiar i referits a imports bruts.
  
L'import de l'ajuda resultarà de multiplicar la quantia menor/dia, obtinguda segons el que disposa el paràgraf anterior, pel nom de menors acollits i pel nom de dies de l'exercici 2005 en els que el/la menor o menors han sigut o seran acollits, segons la duració de l'acolliment establida en la resolució administrativa o el document de formalització.
  
3. En el cas d'acolliments familiars, simples o permanents, amb família educadora, es tindran en compte els criteris següents:
  
a) En el cas de gastos ordinaris de manutenció, l'import de la prestació resultarà de multiplicar la quantia menor/dia pel nom de menors acollits i pel nom de dies de l'exercici 2005 en els quals el/la menor o menors han sigut o seran acollits, segons la duració de l'acolliment establida en la resolució administrativa o el document de formalització.
  
A efectes d'estes ajudes es considera menor amb necessitat especial, aquell o aquella que presenta un grau de minusvalidesa igual o superior al 33%.
  
b) En relació a les ajudes en concepte de gastos extraordinaris de caràcter puntual, per a l'atenció de necessitats excepcionals derivades de la cura i de l'atenció del menor o de la menor durant el temps determinat que dure l'acolliment familiar, les direccions territorials de la Conselleria de Benestar Social, podran abonar, excepcionalment, l'atenció de tals gastos, sempre que estiga documentalment acreditada per mitjà de pressupost o factura. L'import màxim de l'ajuda és l'assenyalat en l'annex I de la present Orde. En la present convocatòria i per a uns mateixos sol·licitants o sol·licitant, es podran atendre fins a un màxim de dos ajudes per este concepte sempre que es referisquen a gastos extraordinaris distints i amb independència que es deriven o no d'un mateix acolliment.
  
Es consideren gastos excepcionals aquells derivats de tractaments mèdics, psicològics o pedagògics, així com pròtesi, i aquells imprescindibles per a l'adquisició d'útils bàsics per al desenvolupament de la vida ordinària que faciliten l'autonomia i l'accessibilitat del menor o de la menor amb necessitat especial. En el cas dels primers haurà d'acreditar-se que es tracta de tractaments especialitzats i que no poden impartir-se adequadament des de la xarxa pública de recursos sanitaris i educatius del lloc de residència.
  
4. En el cas d'acolliments familiars, simples o permanents, amb família educadora d'urgència - diagnòstic, la quantia que s'ha de concedir resultarà de multiplicar la quantia menor/dia o menors/dia pel nom de dies de l'exercici 2005 en els quals han sigut acollits i sumar-li la quantia resultant de multiplicar el mòdul en concepte de disponibilitat contínua pels dies en què esta s'ha donat, segons el que disposa l'article 10 apartat 1, lletra b) de la present Orde.
  
Article 14. Efectes econòmics de les prestacions econòmiques individualitzades per acolliment familiar.
  
1. En el cas de les prestacions econòmiques individualitzades regulades en la present Orde, iniciades a sol·licitud dels interessats, l'efecte econòmic de les ajudes serà des de la data de registre d'entrada de la petició, excepte que es tracte d'acolliments que es van formalitzar abans de l'1 de gener del 2005 i que continuen vigents en el moment de la sol·licitud. En este últim cas, la data d'efecte econòmic de l'ajuda serà l'1 de gener del 2005.
  
En cap cas s'atendran sol·licituds d'ajuda per acolliments que hagueren finalitzat en el moment de la sol·licitud.
  
2. En el cas de les prestacions econòmiques individualitzades tramitades d'ofici, segons el que disposa l'article 18 de la present Orde, les ajudes tindran efecte des de la data de formalització de l'acolliment, entenent-se esta com l'1 de gener del 2005 en aquells casos que l'acolliment s'haguera formalitzat amb anterioritat a esta data.
  
Article 15. Compatibilitat entre les ajudes per distints conceptes dins d'una mateixa prestació econòmica individualitzada per acolliment familiar simple o permanent.
  
1. En les prestacions econòmiques individualitzades per acolliment familiar simple o permanent en família educadora es podran atendre, respecte a un mateix acolliment i en el mateix període, tant els gastos de manutenció de caràcter periòdic, com els gastos extraordinaris de caràcter puntual.
  
2. En les prestacions econòmiques individualitzades per acolliment familiar simple en família educadora d'urgència - diagnòstic, es podran atendre de forma successiva, però no simultàniament, els gastos de manutenció de caràcter periòdic i els costos directes o indirectes provocats pel fet de mantindre una disponibilitat contínua per a l'acolliment familiar.
  
Article 16. Compatibilitat entre les distintes prestacions econòmiques regulades en la present Orde.
  
1. Es podran percebre, simultàniament i successivament, en el mateix exercici, més d'una de les ajudes regulades en la present Orde sempre que siguen referides a acolliments distints realitzats pels mateixos sol·licitants durant l'exercici 2005.
  
2. Les famílies educadores especialitzades en acolliments d'urgència- diagnòstic que realitzen acolliments en família educadora que no pertanyen a esta modalitat, o en els quals s'haja superat el límit temporal de nou mesos, podran percebre per estos la prestació econòmica per acolliment amb família educadora.
  
3. Les famílies educadores especialitzades en acolliments d'urgència- diagnòstic que realitzen un acolliment familiar d'una altra modalitat però mantinguen la seua disponibilitat per als primers, podran percebre l'ajuda en concepte de disponibilitat per a l'acolliment d'urgència - diagnòstic, sempre que la Direcció Territorial de la Conselleria de Benestar Social informe que esta disponibilitat no queda minvada per l'acolliment d'un o uns menors en una altra modalitat d'acolliment.
  
Article 17. Incompatibilitat amb altres ajudes per estos conceptes.
  
Les ajudes regulades en la present Orde són incompatibles amb les percebudes pel mateix concepte procedents d'altres administracions públiques, en virtut de tot això, en el cas de sol·licitants residents a la Comunitat Valenciana amb menors acollits mitjançant una resolució de l'entitat titular d'una altra Comunitat Autònoma, no podran ser ateses excepte en el cas que haja assumit la Generalitat Valenciana les mesures de protecció adoptades per aquella.
  
Títol II
  
Procediment
  
Capítol I
  
Iniciació del procediment
  
Article 18. Iniciació.
  
1. El procediment s'iniciarà per sol·licitud de l'entitat o persona interessada i s'ajustarà al que establix la present Orde i, amb caràcter general, en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
2. Les prestacions econòmiques individualitzades per acolliment en família educadora i per acolliment d'urgència - diagnòstic regulades en esta orde podran també tramitar-se d'ofici, en qualsevol dels supòsits següents:
  
a) Simultàniament a l'acte de formalització de l'acolliment familiar per part de la corresponent Direcció Territorial de la Conselleria de Benestar Social.
  
b) Simultàniament a la inscripció en el Registre de Famílies Educadores com a ?Família Educadora d'Urgència - Diagnòstic?.
  
c) En virtut de la continuïtat d'un acolliment formalitzat amb anterioritat a l'1 de gener del 2005 i subvencionat fins al 31 de desembre del 2004.
  
En qualsevol d'estos casos la iniciació d'ofici requerirà necessàriament de la conformitat del destinatari o destinatària per a rebre la prestació, i es podrà demanar esta per mitjà del model que figura en l'annex V de la present Orde.
  
Article 19. Sol·licitud.
  
1. Les sol·licituds d'ajudes de la present convocatòria es presentaran en els models següents:
  
a) En el supòsit de les corporacions locals que actuen com a entitats col·laboradores de la Conselleria de Benestar Social, en la gestió de les prestacions econòmiques individualitzades d'acolliment familiar, es presentarà sol·licitud segons model que figura en l'annex III.
  
b) En el supòsit de sol·licituds de prestacions econòmiques individualitzades d'acolliment familiar simple o permanent en família extensa o afí, es presentarà sol·licitud segons model que figura en l'annex IV.
  
c) En el supòsit de sol·licituds de prestacions econòmiques individualitzades d'acolliment familiar simple o permanent en família educadora, es presentarà sol·licitud segons model que figura en l'annex IV.
  
d) En el supòsit de sol·licituds de prestacions econòmiques individualitzades per acolliment familiar simple en família educadora d'urgència - diagnòstic, es presentarà sol·licitud segons model que figura en l'annex IV.
  
2. En tals models s'inclou la ?Fitxa de manteniment de tercers?, que servirà per a acreditar la titularitat del compte a través de la qual el beneficiari desitja percebre l'ajuda.
  
3. Els models de sol·licitud es trobaran a disposició dels sol·licitants en les direccions territorials de la Conselleria de Benestar Social; així com en les oficines PROP i la pàgina en internet de la Genaralitat Valenciana.
  
Article 20. Documentació que han de presentar els interessats.
  
1. En les sol·licituds de totes les prestacions econòmiques individualitzades d'acolliment familiar simple o permanent s'acompanyarà còpia compulsada per l'administració, del DNI o NIF de la persona o persones sol·licitants.
  
2. A més, en el cas d'acolliment familiar simple o permanent en família extensa o afí:
  
a) En relació a tots els membres de la unitat familiar majors de 16 anys i que convisqueren en el domicili familiar a data 31 de desembre del 2003, Declaració de l'Impost de Renda de les Persones Físiques referida a l'exercici 2003. Si és el cas, certificat que no consta en l'Agència Tributària esta declaració del IRPF per a tal exercici, així com declaració jurada dels ingressos bruts obtinguts en l'exercici 2003.
  
A estos efectes s'estarà al que disposa en el Reial Decret 209/2003, de 21 de febrer, pel qual es regulen els registres i les notificacions telemàtiques, així com la utilització de mitjans telemàtics per a la substitució de l'aportació de certificats pels ciutadans (BOE núm. 51, de 28 de febrer de 2003).
  
b) Certificat d'Empadronament referit als membres de la unitat familiar.
  
3. A més a més, en el cas d'ajudes en concepte de gastos extraordinaris per acolliment en família educadora, fotocòpia compulsada del pressupost o factura o factures del gasto pel qual se sol·licita l'ajuda.
  
4. En el supòsit de les corporacions locals que actuen com a entitats col·laboradores de la Conselleria de Benestar Social, en la gestió de les prestacions econòmiques individualitzades d'acolliment familiar, relació de prestacions econòmiques individualitzades d'acolliment familiar tramitades en l'exercici 2003 fent constar, en cas de concessió, el nom del menor o menors acollits, el nom i DNI o NIF de l'acollidor o els acollidors, període de duració de cada acolliment i import d'este.
  
5. Tot això sense perjuí del que disposa l'article 35, apartat f, de la Llei 30/1992, de 26 de novembre, de Règim jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, pel qual els ciutadans tenen dret a no presentar documents que ja es troben en poder de l'administració actuant.
  
Article 21. Lloc de presentació.
  
1. Les sol·licituds que presenten les corporacions locals que actuen com a entitats col·laboradores de la Generalitat Valenciana, en la gestió de les prestacions econòmiques individualitzades d'acolliment familiar simple o permanent en família extensa o afí, es presentaran junt amb la documentació requerida, en el Registre de la Direcció Territorial de la Conselleria de Benestar Social de la província corresponent.
  
2. Les sol·licituds a instància de persona/s interessada/s de prestacions econòmiques individualitzades d'acolliment familiar simple o permanent en família extensa o afí que regula la present Orde, es presentaran junt amb la documentació requerida, en el registre de la corporació local encarregada de la seua gestió, segons el que disposa l'articule 5 de la present Orde o, si és el cas, en el Registre de la Direcció Territorial de la Conselleria de Benestar Social de la província de residència d'este o d'esta.
  
3. Les sol·licituds de prestacions econòmiques individualitzades d'acolliment en família educadora i d'urgència - diagnòstic que regula la present Orde, es presentaran junt amb la documentació requerida, en el Registre de la Direcció Territorial de la Conselleria de Benestar Social de la província de residència de la persona o unitat familiar sol·licitant.
  
4. Tot això sense perjuí del que disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
Article 22. Terminis de presentació.
  
1. El termini de presentació de sol·licituds serà el següent:
  
a) Per a les sol·licituds de prestacions econòmiques individualitzades d'acolliment familiar, des de l'endemà de la publicació de l'Orde en el Diari Oficial de la Generalitat Valenciana fins al 30 de setembre del 2005, inclusivament.
  
b) Per a les sol·licituds que presenten les corporacions locals que actuen com a entitats col·laboradores de la Conselleria de Benestar Social, en la gestió de les prestacions econòmiques individualitzades d'acolliment familiar simple o permanent en família extensa o afí, un mes a comptar des de l'endemà a la publicació de l'Orde en el Diari Oficial de la Generalitat Valenciana. Quan l'últim dia del termini de presentació siga inhàbil, s'entendrà prorrogat al primer dia hàbil següent.
  
2. No obstant això, amb caràcter extraordinari i per a les prestacions econòmiques individualitzades d'acolliment familiar que regula la present Orde, podran admetre's i tramitar-se aquelles sol·licituds presentades amb posterioritat al 31 d'octubre del 2005 i amb anterioritat al 31 de desembre del mateix exercici, sempre que s'acredite documentalment l'aparició de la necessitat fora del termini normal de presentació de sol·licituds.
  
Article 23. Esmena de la sol·licitud.
  
1. Una vegada rebudes les sol·licituds, i incoat l'expedient, les direccions territorials de Benestar Social, així com les corporacions locals que actuen per a la gestió de prestacions econòmiques individualitzades d'acolliment familiar simple o permanent en família extensa o afí, les verificaran i podran realitzar d'ofici les actuacions que consideren necessàries per a la determinació, el coneixement i la comprovació de les dades en virtut de les quals s'ha de pronunciar la resolució.
  
2. Quan la sol·licitud no reunisca els requisits exigits, o no acompanye la documentació que d'acord amb esta orde resulte exigible, es notificarà a l'entitat o persona interessada la causa que impedix la continuació del procediment, i se li requerirà perquè de conformitat amb l'article 71.1. de la Llei 30/1992, de 26 de novembre, en el termini de 10 dies, esmene la falta o acompanye els documents preceptius, amb indicació que, si així no ho fera, se li tindrà per desistit de la seua petició, prèvia resolució que haurà de ser dictada en els termes previstos en l'article 42 de la precitada Llei.
  
3. Es delega en el director o directora territorial de Benestar Social, la competència per a dictar la resolució a què fa referència l'apartat 2 d'este article. La resolució indicarà expressament que s'adopta per delegació i es considerarà dictada per l'òrgan delegatori, tot esgotant la via administrativa.
  
Contra esta es podrà interposar directament recurs davant de l'orde jurisdiccional contenciós administratiu en la forma, termini i condicions que determina la llei reguladora d'esta jurisdicció.
  
No obstant això, prèviament, es podrà interposar, potestativament, i segons siga procedent, recurs de reposició d'acord amb l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, o el requeriment previst en l'article 44 de la Llei 29/1998, de 13 de juliol, reguladora de la jurisdicció contenciosa administrativa.
  
Capítol II
  
Instrucció del procediment
  
Article 24. Ordenació i instrucció.
  
En la fase d'instrucció del procediment, i a la vista de la documentació que hi ha en l'expedient i de les obligacions que s'adquirisquen per la concessió de l'ajuda, es podrà demanar informes dels organismes i entitats que es considere convenient i efectuar les comprovacions necessàries sobre l'exactitud de tot això.
  
Capítol III
  
Finalització del procediment
  
Article 25. Proposta i resolució de les prestacions econòmiques individualitzades d'acolliment familiar.
  
1. Excepte en les prestacions en què una entitat local actue com a entitat col·laboradora per a la seua gestió, la proposta de concessió de les prestacions econòmiques individualitzades d'acolliment familiar serà realitzada per la unitat administrativa amb competència en matèria de protecció de menors de les direcciones territorials de la Conselleria de Benestar Social.
  
2. La preparació, l'aprovació i l'execució de les resolucions de concessió de prestacions econòmiques individualitzades d'acolliment familiar regulades en la present Orde, així com la disposició de crèdits a favor del beneficiari i qualsevol facultat derivada de l'execució dels actes administratius descrits, es delega en el/la director/a territorial de la Conselleria de Benestar Social que resulte competent territorialment, excepte en les prestacions en què una entitat local actue com a entitat col·laboradora per a la seua gestió i i en este cas seran resoltes per la corporació local.
  
3. El termini màxim per a resoldre i notificar sobre la sol·licitud de prestacions econòmiques individualitzades d'acolliment familiar, serà de tres mesos comptadors des que la sol·licitud tinga entrada en qualsevol dels registres de la Conselleria de Benestar Social. No obstant això, si s'hagueren presentat sol·licituds d'ajudes amb anterioritat a la publicació dels crèdits per al finançament d'este tipus d'ajudes, el termini per a resoldre i notificar estes concretes sol·licituds es computarà des de la data en què es publique la resolució de la Conselleria de Benestar Social per la qual es done publicitat a tals crèdits.
  
Una vegada transcorregut el termini abans esmentat sense que s'haguera notificat resolució expressa, els interessats, en aplicació del que disposa l'article 55 de la Llei 9/2001, de 27 de desembre, de la Generalitat Valenciana, de Mesures Fiscals, de Gestió Administrativa i Financera, i d'Organització de la Generalitat Valenciana, podran entendre desestimades les seues sol·licituds per silenci administratiu. Tot això, sense perjuí que subsistisca l'obligació legal de l'administració de resoldre expressament sobre la petició formulada.
  
Article 26. Proposta i resolució de fons per a la gestió de les prestacions econòmiques individualitzades d'acolliment familiar simple o permanent en família extensa o afí.
  
1. La Direcció Territorial de la Conselleria de Benestar Social que resulte competent territorialment, elaborarà un estudi tècnic que serà remés junt amb l'expedient complet, a la Direcció General de la Família, Menor i Adopcions, corresponent a la Comissió de Valoració, formada pel Cap d'Àrea de Família, Menor i Adopcions, que actuarà com a presidenta, i els caps de Servici de la Direcció General de la Família, Menor i Adopcions, un dels quals actuarà com a secretari, elaborar la proposta de resolució que s'elevarà a la directora general de la Família, Menor i Adopcions.
  
2. D'acord amb el que disposa la Resolució de 30 de gener del 2001, del conseller de Benestar Social, sobre delegació de l'exercici de competències en determinats òrgans de la Conselleria (DOGV núm. 3.936, de 9 de febrer del 2001), modificada per Resolució de 16 de febrer del 2001 (DOGV núm. 3.944, de 21 de febrer del 2001), i modificada per Resolució de 14 de maig del 2002 (DOGV núm. 4252, de 20 de maig del 2002), la resolució de les sol·licituds d'ajudes per a la gestió de les prestacions econòmiques individualitzades d'acolliment familiar simple o permanent en família extensa o afí, està delegada en la directora general de la Família, Menor i Adopcions.
  
3. El termini màxim per a resoldre i notificar sobre la sol·licitud dels fons per a la gestió de les prestacions econòmiques individualitzades d'acolliment familiar, serà de tres mesos a partir de la data en què es publique la resolució de la Conselleria de Benestar Social per la qual es done publicitat als crèdits que finançaran les subvencions regulades en la present orde.
  
Una vegada transcorregut el termini abans esmentat sense que s'haguera notificat resolució expressa, els interessats podran entendre desestimades les seues sol·licituds per silenci administratiu.
  
No obstant això, si es desestimaren totalment o parcialment sol·licituds per falta de consignació pressupostària, i amb posterioritat a la finalització del termini de resolució s'incrementaren els crèdits destinats a finançar estes ajudes, estes sol·licituds exclusivament podran valorar-se, resoldre's i notificar-se en el termini de dos mesos comptat a partir de la data de publicació en el Diari Oficial de la Generalitat Valenciana, de la Resolució de la consellera de Benestar Social que done publicitat a este increment.
  
Article 27. Recursos.
  
1. Les resolucions dictades per la directora general de la Família, Menor i Adopcions, quan s'adopten per delegació, indicaran expressament esta circumstància i es consideraran dictades per l'òrgan delegatori, tot esgotant la via administrativa i es podran interposar potestativament recurs de reposició o bé acudir directament a l'orde jurisdiccional contenciós administratiu en la forma, termini i condicions que determina la llei reguladora de la dita jurisdicció. Tot això sense perjuí, en el cas de sol·licituds de les corporacions locals per a la gestió de les prestacions econòmiques individualitzades d'acolliment en família extensa o afí, que puga efectuar-se, en el termini de dos mesos, el requeriment previ regulat en l'article 44 de la Llei 29/1998, de 13 de juliol, reguladora de la Jurisdicció Contenciosa Administrativa.
  
2. Les resolucions dictades pel/la director/a territorial de la Conselleria de Benestar Social, quan s'adopten per delegació, indicaran expressament esta circumstància i es consideraran dictades per l'òrgan delegatori, tot esgotant la via administrativa, i podran interposar-se contra elles potestativament recurs de reposició o bé acudir directament a l'orde jurisdiccional contenciós administratiu en la forma, termini i condicions que determina la llei reguladora de la dita jurisdicció.
  
Títol III
  
Del pagament i de la justificació de les subvencions
  
Article 28. Obligacions
  
1. Segons el que disposa l'article 47.4.a) del Text Refós de la Llei d'Hisenda Pública, són obligacions de les entitats col·laboradores de la Generalitat Valenciana en la gestió dels fons públics:
  
a) Entregar al beneficiari els fons rebuts d'acord amb els criteris o les condicions establits en les bases reguladores de la subvenció o ajuda.
  
b) Verificar el compliment i l'efectivitat de les condicions o requisits determinants per al seu atorgament si és el cas.
  
c) Justificar l'aplicació dels fons percebuts davant de l'entitat concedent i entregar la justificació presentada pels beneficiaris.
  
d) Sotmetre's a les actuacions de comprovació que respecte de la gestió de tals fons puga efectuar l'entitat concedent i a les de control financer que realitze la Intervenció General de la Generalitat Valenciana i als procediment fiscalitzadors de la Sindicatura de Comptes.
  
2. De la mateixa manera, i segons el que disposa l'article 47.4.b) del Text Refós de la Llei d'Hisenda Pública, són obligacions dels beneficiaris de les prestacions econòmiques individualitzades d'acolliment familiar previstes en la present Orde:
  
a) Realitzar l'activitat o adoptar el comportament que fonamenta la concessió de la subvenció.
  
b) Acreditar davant de l'entitat concedent o, si és el cas, davant de l'entitat col·laboradora, la realització de l'activitat o l'adopció del comportament, així com el compliment dels requisits i de les condicions que determinen la concessió o gaudi de l'ajuda.
  
c) El sotmetiment a les actuacions de control financer que corresponen a la Intervenció General en relació amb les subvencions i ajudes concedides.
  
d) Comunicar a l'entitat concedent o a l'entitat col·laboradora, si és el cas, l'obtenció de subvencions o ajudes per a esta finalitat, que procedix de qualssevol administracions o ens públics o privats.
  
3. L'incompliment d'alguna d'estes obligacions podrà donar lloc al desistiment sense efecte o minoració de la resolució de concessió de l'ajuda i, si és el cas, el reintegrament, total o parcial, de les quantitats percebudes i a l'exigència de l'interés de demora des del moment del pagament de la subvenció.
  
Article 29. Sistema de pagaments de les ajudes i subvencions.
  
1. El règim de lliurament de transferències corrents, s'ajustarà als següents terminis i percentatges:
  
a) Quan les corporacions locals actuen com a entitats col·laboradores de la Conselleria de Benestar Social, en la gestió de les prestacions econòmiques individualitzades d'acolliment simple o permanent en família extensa o afí, podrà avançar-se a estes el 100% de la quantia global transferida per este concepte.
  
b) En el cas de prestacions econòmiques individualitzades d'acolliment familiar, el pagament a les famílies, quan este s'efectue per la Direcció Territorial de Benestar Social, s'efectuarà a mes vençut contra presentació de la documentació justificativa que acredite el dret del beneficiari a la percepció de l'ajuda. La dita documentació consistirà en un informe tècnic del departament corresponent de la Direcció Territorial de Benestar Social.
  
2. No obstant això, la Resolució per la qual es publiquen les quanties màximes de les ajudes regulades en la present Orde, especificarà el règim definitiu de lliurament, el qual serà recollit en les resolucions de concessió d'ajudes.
  
Article 30. Sistema i terminis de justificació de les ajudes i subvencions.
  
1. El sistema de justificació de les ajudes i subvencions es realitzarà segons el procediment establit en el present article:
  
a) La justificació del gasto corresponent als fons que es transferisquen a les corporacions locals quan actuen com a entitats col·laboradores de la Conselleria de Benestar Social, en la gestió de les prestacions econòmiques individualitzades d'acolliment familiar simple o permanent en família extensa o afí, consistirà en la presentació davant de la Direcció Territorial de Benestar Social corresponent, d'un certificat d'obligació contreta o gasto ordenat, segons model recollit en l'annex VI de la present Orde.
  
Es podrà sol·licitar pels servicis territorials de la Conselleria de Benestar Social i la Direcció General de la Família, Menor i Adopcions, les relacions mensuals de beneficiaris atesos (menors i famílies), així com documents i factures de la quantia del gasto efectuat.
  
b) En el cas de prestacions econòmiques individualitzades d'acolliment familiar que regula la present Orde, la Direcció Territorial de la Conselleria de Benestar Social, o la corporació local o si és el cas, establirà l'adequat seguiment del gasto objecte de la subvenció. Els beneficiaris d'estes ajudes estaran obligats a entregar, a requeriment d'aquells, tots els documents que siguen necessaris per a justificar l'adopció del comportament que fonamenta la concessió de la subvenció.
  
2. Els fons transferits a les entitats locals en concepte de gestió de les prestacions econòmiques individualitzades d'acolliment familiar simple i permanent en família extensa o afí, així com els gastos, i/o adopció del comportament objecte de la subvenció per part dels beneficiaris de les prestacions individualitzades d'acolliment familiar, es justificarà en un termini únic que finalitzarà el 31 de gener del 2006.
  
Excepcionalment, la Direcció General de la Família, Menor i Adopcions, podrà admetre la documentació presentada fora del termini establit en la present convocatòria, acreditativa de la correcta realització de l'activitat objecte de la subvenció, sempre que el retard obeïra a causes degudament justificades en l'expedient i no imputables al beneficiari de la subvenció.
  
Article 31. Desistiment sense efectes i minoració de les ajudes econòmiques.
  
1. Podran efectuar-se resolucions de desistiment sense efectes i minoració de les ajudes concedides i, si és el cas, reintegrament de les quantitats indegudament percebudes, en els supòsits següents:
  
a) De conformitat amb el que disposa l'article 47.8 del text refós de la Llei d'Hisenda Pública de la Generalitat Valenciana aprovat per Decret Legislatiu de 26 de juny de 1991, del Consell de la Generalitat Valenciana, tota alteració de les condicions tingudes en compte per a la concessió de la subvenció, i en tot cas, l'obtenció concurrent de subvencions i ajudes atorgades per altres administracions públiques o d'altres ens públics o privats, podrà donar lloc a la modificació de la resolució de concessió.
  
b) Es podrà dictar una resolució de desistiment sense efectes o minoració i, en tot cas, de reintegrament de les quantitats rebudes, en els supòsits de l'article 47.9 del text refós de la Llei d'Hisenda Pública de la Generalitat Valenciana aprovat per Decret Legislatiu de 26 de juny de 1991, del Consell de la Generalitat Valenciana.
  
2. Les quantitats que s'hauran de reintegrar tindran la consideració d'ingrés de dret públic als efectes del procediment aplicable a la seua cobrança.
  
3. En els casos de nul·litat, d'anul·labilitat i de rectificació d'errors dels actes administratius que van servir de base a la concessió d'estes ajudes caldrà ajustar-se al que disposa el capítol I, del títol VII, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
4. Per al desistiment sense efectes i minoració de les ajudes econòmiques, es garantirà, en tot cas, per la Direcció Territorial de la Conselleria de Benestar Social, el dret de l'interessat a l'audiència.
  
5. El termini per a resoldre i notificar la resolució procedent serà de sis mesos comptats a partir que s'inicie el procediment.
  
DISPOSICIONS ADDICIONALS
  
Primera
  
L'eficàcia de la present convocatòria queda condicionada a l'existència, en els pressupostos de l'exercici econòmic de l'any 2005, de crèdit adequat i suficient per a atendre les ajudes previstes en esta. Amb esta finalitat, la Conselleria de Benestar Social, una vegada aprovada i publicada la Llei de Pressupostos de la Generalitat per a l'any 2005, publicarà mitjançant una resolució, les modificacions, si és el cas, respecte de la manera de pagament i de justificació, així com les dotacions pressupostàries màximes per a les ajudes convocades i les línies de subvenció destinades a finançar-les. No obstant això, no es dictarà cap Resolució sobre les sol·licituds d'ajuda, a l'empara d'esta, fins que no es publique en el Diari Oficial de la Generalitat Valenciana, la referida Resolució.
  
Tals crèdits tenen caràcter limitador i no podran concedir-se subvencions una vegada que estos s'hagen esgotat, cosa que es publicarà en el DOGV.
  
Els aspectes regulats en la present Orde s'aplicaran sense perjuí de totes les normes que regisquen el règim jurídic pressupostari de l'administració de la Generalitat Valenciana. Si la corresponent Llei de Pressupostos o la normativa aplicable establiren condicions distintes s'aplicaran les que corresponguen.
  
Segona.
  
Excepcionalment, per raons de necessitat o d'interés públic o social, la Comissió de Valoració regulada en l'article 26 de la present Orde així com el departament amb competència en protecció de menors de les direccions territorials de la Conselleria de Benestar Social, podran efectuar propostes que excedisquen dels criteris i/o mòduls màxims establits, quan concórreguen circumstàncies extraordinàries, degudament acreditades en l'expedient.
  
Tercera.
  
La concessió d'una subvenció, a l'empara d'esta orde, no comportarà cap obligació per part d'esta Conselleria de Benestar Social respecte de les subvencions d'exercicis posteriors.
  
DISPOSICIONS FINALS
  
Primera
  
S'autoritza la sotssecretària de Benestar Social i la Direcció General de la Família, Menor i Adopcions a elaborar les instruccions de desenvolupament d'esta orde.
  
Segona
  
La present Orde entrarà en vigor l'endemà de la publicació en el Diari Oficial de la Generalitat Valenciana. No obstant això, no es dictarà cap resolució sobre les sol·licituds d'ajuda, a l'empara d'esta, fins que no es publique en el Diari Oficial de la Generalitat Valenciana, l'esmentada Resolució.
  
Tercera
  
Contra les bases de la present convocatòria, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació, d'acord amb el que disposa l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí que puguen interposar qualsevol altre recurs que consideren convenient.
  
No obstant això, prèviament, es podrà interposar, potestativament, i segons siga procedent, recurs de reposició en el termini d'un mes a comptar des de l'endemà de la publicació, conforme a l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, o en el cas d'administracions públiques, el requeriment previst en l'article 44 de la Llei 29/1998, de 13 de juliol, reguladora de la Jurisdicció Contenciosa Administrativa, en el termini de dos mesos a comptar des de l'endemà de la publicació.
  
València, 27 de desembre de 2004
  
La consellera de Benestar Social,
  
ALICIA DE MIGUEL GARCÍA
  
ANNEX I
  
Mòduls econòmics màxims pels quals es regixen les prestacions econòmiques d'acolliment familiar simple i permanent.
  
A) Gastos de manutenció
  
1.-Acolliments familiars simples i permanents
  
amb família extensa o afí Fins a 8Ž00 €/menor/dia
  
2.-Acolliments familiars simples i permanents
  
amb persona o família educadora
  
Amb menors de 0 a 17 mesos Fins a 9Ž65 €/menor/dia
  
Amb menors de 18 mesos a 12 anys Fins a 8Ž85 €/menor/dia
  
Amb menors de 13 a 18 anys Fins a 10Ž90 €/menor/dia
  
Amb menors de 0 a 18 anys amb
  
necessitats especials Fins a 12Ž15 €/menor/dia
  
3.-Estades temporals de menors amb
  
persona o família educadora Fins a 8'00 €/menor/dia
  
4.-Acolliments simples en família
  
educadora d'urgència - diagnòstic
  
Per acolliment d'un menor Fins a 24Ž40 €/dia
  
Per acolliment simultani de dos menors Fins a 42Ž55 €/dia
  
Per acolliment simultani de tres o més menors Fins a 55Ž65 €/dia
  
B) Gastos extraordinaris
  
1.-Acolliments familiars simples i
  
permanents amb família educadora Fins a 221Ž60 euros/menor
  
 dos vegades a l'any
  
C) Gastos derivats del manteniment de la disponibilitat
  
per a acollir sense que existisca formalització d'acolliment
  
1.-Famílies educadores d'Urgència - Diagnòstic 5Ž00 € /dia